എം.എം. ഹസൻ

2020 മുതൽ 2025 വരെ യു.ഡി.എഫ് കൺവീനറായിരുന്ന മുൻ  കെ.പി.സി.സി പ്രസിഡൻറാണ് മാലിക് മുഹമ്മദ് ഹസൻ അഥവാ
എം.എം. ഹസൻ 
(ജനനം: 14 മെയ് 1947)https://www.manoramaonline.com/news/latest-news/2021/06/22/udf-convenor-mm-hassan-press-meet.html

 ജീവിതരേഖ 
എം.മാലിക് മുഹമ്മദിൻ്റെയും ഫാത്തിമ ബീവിയുടേയും മകനായി 1947 മേയ് 14-ന് തിരുവനന്തപുരത്ത് ജനിച്ചു.
ബിരുദപഠനത്തിന് ശേഷം നിയമബിരുദം നേടി എൻ.ആർ.ഐ. അഭിഭാഷകനായും പ്രവർത്തിച്ചു.https://www.newindianexpress.com/states/kerala/2020/oct/03/mm-hassan-takes-charge-as-the-udf-convener-2205259.html

 രാഷ്ട്രീയ ജീവിതം

1973-ൽ പതിനാറാം വയസിൽ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴി രാഷ്ട്രീയത്തിലേക്കു പ്രവേശിച്ച ഹസൻ 1974-ൽ കെ.എസ്.യു സംസ്ഥാന പ്രസിഡന്റായിരുന്നു. 1972 മുതൽ 1974 വരെ കേരള യൂണിവേഴ്സിറ്റി യൂണിയന്റെ സെനറ്റ് മെമ്പറും ചെയർമാനുമായി ഇദ്ദേഹം പ്രവർത്തിച്ചിട്ടുണ്ട്. യൂത്ത് കോൺഗ്രസിൻ്റെ സംസ്ഥാന ജനറൽ സെക്രട്ടറിയായിരുന്ന ഹസൻ തിരുവനന്തപുരം ഡി.സി.സി പ്രസിഡൻറായും കെ.പി.സി.സി ജനറൽ സെക്രട്ടറിയായും പ്രവർത്തിച്ചു.
1987-1991-ലെ എട്ടാം കേരള നിയമസഭയിൽ കോൺഗ്രസിൻ്റെ പാർലമെൻ്ററി പാർട്ടിയുടെ സെക്രട്ടറിയും അന്ന് പ്രതിപക്ഷമായിരുന്ന യു.ഡി.എഫിൻ്റെ ചീഫ് വിപ്പുമായിരുന്നു.

തിരഞ്ഞെടുപ്പ് രംഗത്ത്

1980-ലെ നിയമസഭ തിരഞ്ഞെടുപ്പിൽ  കഴക്കൂട്ടത്ത് നിന്ന് ആദ്യമായി നിയമസഭയിലേക്ക്‌ തിരഞ്ഞെടുക്കപ്പെട്ടു.
1982-ലും കഴക്കൂട്ടത്ത് നിന്ന് തന്നെ നിയമസഭ അംഗമായ ഹസൻ
1987-ൽ തിരുവനന്തപുരം വെസ്റ്റിൽ നിന്ന് എം.എൽ.എയായി 1991-ലും തിരുവനന്തപുരം വെസ്റ്റിൽ നിന്ന് തന്നെ നിയമസഭയിലേക്ക് തിരഞ്ഞെടുക്കപ്പെട്ടു.

1996-ലെ നിയമസഭ തിരഞ്ഞെടുപ്പിൽ തിരുവനന്തപുരം വെസ്റ്റിൽ നിന്ന് മത്സരിച്ചെങ്കിലും കേരള കോൺഗ്രസ് (ജോസഫ്) പാർട്ടിയിലെ ആൻറണി രാജുവിനോട് പരാജയപ്പെട്ടു.

1998-ലെ ലോക്സഭ തിരഞ്ഞെടുപ്പിൽ ചിറയിൻകീഴ് മണ്ഡലത്തിൽ നിന്ന് മത്സരിച്ചെങ്കിലും സി.പി.എമ്മിലെ വർക്കല രാധാകൃഷ്ണനോട് പരാജയപ്പെട്ടു.https://resultuniversity.com/election/chirayinkil-lok-sabha#1998

2001-ലെ നിയമസഭ തിരഞ്ഞെടുപ്പിൽ മണ്ഡലം മാറി ആലപ്പുഴ ജില്ലയിലെ കായംകുളത്ത് മത്സരിച്ച ഹസൻ  സി.പി.എമ്മിലെ ജി.സുധാകരനെ പരാജയപ്പെടുത്തി വീണ്ടും നിയമസഭാംഗമായി.
2001-2004-ലെ എ.കെ. ആൻറണി മുഖ്യമന്ത്രിയായ യു.ഡി.എഫ് മന്ത്രിസഭയിൽ പാർലമെൻ്ററികാര്യ വകുപ്പിൻ്റെ മന്ത്രിയായും പ്രവർത്തിച്ചു.
2006-ലും 2011-ലും 2021-ലും മത്സരിച്ചില്ല.

2016-ലെ നിയമസഭ തിരഞ്ഞെടുപ്പിൽ ചടയമംഗലത്ത്  നിന്ന് മത്സരിച്ചെങ്കിലും സി.പി.ഐയിലെ മുല്ലക്കര രത്നാകരനോട് പരാജയപ്പെട്ടു.
MEMBERS OF PREVIOUS ASSEMBLY - SIXTH KLA (1980 - 1982),MEMBERS OF PREVIOUS ASSEMBLY - SEVENTH KLA (1982 - 1987)  MEMBERS OF PREVIOUS ASSEMBLY - EIGHTH KLA (1987 - 1991) MEMBERS OF PREVIOUS ASSEMBLY - NINTH KLA (1991 - 1996)

കെ.പി.സി.സി പ്രസിഡൻറ്

2017-ൽ കെ.പി.സി.സി പ്രസിഡൻറായിരുന്ന വി.എം. സുധീരൻ രാജി വച്ചതിനെ തുടർന്ന് ഒരു വർഷ കാലയളവിൽ താത്കാലിക പ്രസിഡൻറായി പ്രവർത്തിച്ചു.https://www.newindianexpress.com/states/kerala/2018/sep/21/outgoing-kpcc-president-mm-hassan-may-contest-lok-sabha-polls-from-wayanad-1874976.html

 യു.ഡി.എഫ് കൺവീനർ 

2020-ൽ കൺവീനറായിരുന്ന ബെന്നി ബെഹനാൻ സ്ഥാനമൊഴിഞ്ഞതിനെ തുടർന്ന് യു.ഡി.എഫ് കൺവീനറായി ചുമതലയേറ്റു.https://english.mathrubhumi.com/mobile/news/kerala/benny-behanan-announces-resignation-mm-hassan-to-be-new-udf-convenor-1.5087123 https://www.manoramaonline.com/news/kerala/2021/08/07/mm-hassan-to-continue-as-udf-convener.html
2025 മെയ് 8ന് എം.എം.ഹസന് പകരം
അടൂർ പ്രകാശ് യു.ഡി.എഫ് കൺവീനറായി.

 ആത്മകഥ 

 ഓർമച്ചെപ്പ് https://www.newindianexpress.com/cities/thiruvananthapuram/2021/dec/08/oommen-chandy-to-release-udf-convener-hassans-book-2392946.htmlhttps://dcbookstore.com/books/ormacheppu-hassanhttps://www.manoramaonline.com/news/latest-news/2021/12/29/unveiling-the-hidden-truths-of-congress-in-mm-hassan-s-autobiography-ormacheppu.htmlhttps://www.lookabook.in/product/ormacheppu/

അവലംബം

പുറത്തേക്കുള്ള കണ്ണികൾ

വർഗ്ഗം:1947-ൽ ജനിച്ചവർ

വർഗ്ഗം:മേയ് 14-ന് ജനിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കെ.പി.സി.സി. പ്രസിഡന്റുമാർ